钦定古今图书集成/方舆汇编/职方典/第1324卷 > 《收春楼》周思久
## 钦定古今图书集成/方舆汇编/职方典/第1324卷 > 《收春楼》周思久

“半亩方塘一境开，烟波深处起楼台。突兀元天刚尺
五，洪崖青嶂相萦回。桃李春风二三月，鸟语花香长
不歇。云起翻疑蓬莱宫，月明不减银蟾窟。主人得暇
即登临，童冠相随歌且吟。凭栏远望岸轻帻，对友焚
香弹素琴。有酒时斟三五斗，气和耳热自击缶。此身
白日到羲皇，纷纷万代我何有。别来倏忽度三秋，池”
荷窗草空悠悠。独上楼头发长啸，无边春色一腔收。